title: 2012/681/UE: Deċiżjoni tal-Parlament Ewropew u tal-Kunsill tal- 25 ta’ Ottubru 2012 dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, f’konformità mal-punt 28 tal-Ftehim Interistituzzjonali tas- 17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (l-applikazzjoni EGF/2011/009 NL/Gelderland Construction 41 mill-Pajjiżi l-Baxxi)

text:
               7.11.2012

               MT

               Il-Ġurnal Uffiċjali tal-Unjoni Ewropea

               L 307/75

         DEĊIŻJONI TAL-PARLAMENT EWROPEW U TAL-KUNSILL
   tal-25 ta’ Ottubru 2012
   dwar il-mobilizzazzjoni tal-Fond Ewropew ta’ Aġġustament għall-Globalizzazzjoni, f’konformità mal-punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (l-applikazzjoni EGF/2011/009 NL/Gelderland Construction 41 mill-Pajjiżi l-Baxxi)
   (2012/681/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta’ Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema ssensjati minħabba bidliet strutturali kbar fl-andament tal-kummerċ dinji minħabba l-globalizzazzjoni u biex jgħinhom fir-riintegrazzjoni tagħhom fis-suq tax-xogħol.

               (2)

               Il-kamp ta’ applikazzjoni tal-FEG twessa’ għall-applikazzjonijiet imressqa mill-1 ta’ Mejju 2009 sat-30 ta’ Diċembru 2011 biex jinkludi appoġġ għall-ħaddiema ssensjati bħala riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fil-limitu massimu annwali ta’ EUR 500 miljun.

               (4)

               Il-Pajjiżi l-Baxxi ressqu applikazzjoni biex jimmobilizzaw il-FEG, fir-rigward tas-sensji f’54 intrapriża li joperaw fid-Diviżjoni 41 Reviżjoni 2 tan-NACE (“Kostruzzjoni ta’ binjiet”) fir-reġjun NUTS II ta’ Gelderland (NL22), fil-15 ta’ Diċembru 2011 u sostnuha b’tagħrif addizzjonali sal-11 ta’ Ġunju 2012. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif inhu stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi li timmobilizza ammont ta’ EUR 2 898 594.

               (5)

               Il-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa mill-Pajjiżi l-Baxxi.

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi s-somma ta’ EUR 2 898 594 f’approprjazzjonijiet għall-impenji u għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-25 ta’ Ottubru 2012.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         A. D. MAVROYIANNIS

      (1)  ĠU C 139, 14.6.2006, p. 1.

      (2)  ĠU L 406, 30.12.2006, p. 1.


Avviż Legali Importanti

|

32006D0850

Deċiżjoni tal-Kunsill ta’ l- 20 ta’ Novembru 2006 li testendi għall-Istati Membri li m'humiex parteċipanti l-applikazzjoni tad-Deċiżjoni 2006/849/KE li temenda u testendi d-Deċiżjoni 2001/923/KE li tistabbilixxi programm ta’ skambju, assistenza u taħriġ għall-protezzjoni ta’ l-euro mill-iffalsifikar (il-programm Pericles )

Official Journal L 330 , 28/11/2006 P. 0030 - 0030 Official Journal L 200 , 01/08/2007 P. 0214 - 0214

		20061120Deċiżjoni tal-Kunsillta’ l- 20 ta’ Novembru 2006li testendi għall-Istati Membri li m'humiex parteċipanti l-applikazzjoni tad-Deċiżjoni 2006/849/KE li temenda u testendi d-Deċiżjoni 2001/923/KE li tistabbilixxi programm ta’ skambju, assistenza u taħriġ għall-protezzjoni ta’ l-euro mill-iffalsifikar (il-programm "Pericles")(2006/850/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 308 tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew,Billi:(1) Meta adotta d-Deċiżjoni 2006/849/KE [1] l-Kunsill indika li din għandha tapplika fl-Istati Membri parteċipanti kif definit fl-ewwel inċiż ta’ l-Artikolu 1 tar-Regolament tal-Kunsill (KE) Nru 974/98 tat- 3 ta’ Mejju 1998 dwar l-introduzzjoni ta’ l-euro [2].(2) Madankollu, l-iskambju ta’ l-informazzjoni u l-persunal kif ukoll il-miżuri ta’ assistenza u taħriġ implimentati taħt il-programm Pericles għandhom ikunu uniformi madwar il-Komunità kollha u għalhekk għandhom jittieħdu l-passi meħtieġa biex ikun garantit l-istess livell ta’ protezzjoni għall-euro fl-Istati Membri fejn l-euro mhuwiex il-munita uffiċjali,IDDEĊIEDA KIF GEJ:Artikolu 1L-applikazzjoni tad-Deċiżjoni 2006/849/KE għandha tiġi estiża għall-Istati Membri li m'humiex Stati Membri parteċipanti kif definit fl-ewwel inċiż ta’ l-Artikolu 1 tar-Regolament tal-Kunsill (KE) Nru 974/1998.Artikolu 2Din id-Deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.Magħmul fi Brussell, 20 ta’ Novembru 2006.Għall-KunsillIl-PresidentJ. Korkeaoja[1] Ara paġna 28 ta' dan il-Ġurnal Uffiċjali.[2] ĠU L 139, 11.5.1998, p. 1.--------------------------------------------------


title: 2014/888/UE: Deċiżjoni tal-Kunsill tal- 4 ta' Diċembru 2014 dwar l-approvazzjoni, f'isem l-Unjoni Ewropea, tal-Protokoll għall-Konvenzjoni dwar il-Garanziji Internazzjonali fuq Tagħmir Mobbli għal Kwistjonijiet Speċifiċi tal-Vetturi Ferrovjarji, adottat fil-Lussemburgu fit- 23 ta' Frar 2007

text:
               10.12.2014

               MT

               Il-Ġurnal Uffiċjali tal-Unjoni Ewropea

               L 353/9

         DEĊIŻJONI TAL-KUNSILL
   tal-4 ta' Diċembru 2014
   dwar l-approvazzjoni, f'isem l-Unjoni Ewropea, tal-Protokoll għall-Konvenzjoni dwar il-Garanziji Internazzjonali fuq Tagħmir Mobbli għal Kwistjonijiet Speċifiċi tal-Vetturi Ferrovjarji, adottat fil-Lussemburgu fit-23 ta' Frar 2007

      (2014/888/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 81(2) flimkien mal-punt (a) tal-Artikolu 218(6) tiegħu,
   Wara li kkunsidra l-proposta mill-Kummissjoni Ewropea,
   Wara li kkunsidra l-opinjoni tal-Parlament Ewropew,
   Billi:

               (1)

               L-Unjoni qed taħdem lejn l-istabbiliment ta' qasam ġudizzjarju komuni bbażat fuq il-prinċipju ta' rikonoxximent reċiproku ta' deċiżjonijiet ġudizzjarji.

               (2)

               Il-Protokoll għall-Konvenzjoni dwar il-Garanziji Internazzjonali fuq Tagħmir Mobbli għal Kwistjonijiet Speċifiċi tal-Vetturi Ferrovjarji (minn hawn 'il quddiem imsejjaħ il-“Protokoll dwar il-Ferroviji”), adottat fil-Lussemburgu fit-23 ta' Frar 2007, jagħti kontribut siewi għar-regolamentazzjoni fuq livell internazzjonali fil-qasam tiegħu. Hu għalhekk kunsiljabbli li d-dispożizzjonijiet ta' dak l-istrument li jikkonċernaw materji li jaqgħu fl-ambitu tal-kompetenza esklużiva tal-Unjoni jkunu applikati mill-aktar fis possibbli.

               (3)

               Il-Kummissjoni nnegozjat il-Protokoll dwar il-Ferroviji f'isem il-Komunità Ewropea, għall-partijiet li kienu fil-kompetenza esklużiva tal-Komunità.

               (4)

               L-Artikolu XXII(1) tal-Protokoll dwar il-Ferroviji jipprovdi li l-Organizzazzjonijiet Reġjonali għall-Integrazzjoni Ekonomika, li għandhom kompetenza fuq ċerti materji rregolati minn dak il-Protokoll, jistgħu jiffirmawh, jaċċettawh, japprovawh jew jaċċedu għalih.

               (5)

               Uħud mill-materji rregolati mir-Regolament tal-Kunsill (KE) Nru 44/2001 (1), li għandu jinbidel mill-10 ta' Jannar 2015 bir-Regolament (UE) Nru 1215/2012 tal-Parlament Ewropew u tal-Kunsill (2), ir-Regolament tal-Kunsill (KE) Nru 1346/2000 (3), ir-Regolament (KE) Nru 593/2008 tal-Parlament Ewropew u tal-Kunsill (4), id-Direttiva 2008/57/KE tal-Parlament Ewropew u tal-Kunsill (5) u r-Regolament (KE) Nru 881/2004 tal-Parlament Ewropew u tal-Kunsill (6) huma wkoll ittrattati fil-Protokoll dwar il-Ferroviji.

               (6)

               Il-Komunità ffirmat il-Protokoll dwar il-Ferroviji fl-10 ta' Diċembru 2009 wara l-adozzjoni fit-30 ta' Novembru 2009 tad-Deċiżjoni tal-Kunsill 2009/940/KE (7).

               (7)

               L-Unjoni għandha kompetenza esklussiva fuq uħud mill-materji rregolati mill-Protokoll dwar il-Ferroviji, filwaqt li l-Istati Membri għandhom kompetenza fuq materji oħra regolati minn dak l-istrument.

               (8)

               L-Unjoni għandha għalhekk tapprova l-Protokoll dwar il-Ferroviji.

               (9)

               L-Artikolu XXII(2) tal-Protokoll dwar il-Ferroviji jipprovdi li, fil-mument tal-iffirmar, tal-aċċettazzjoni, tal-approvazzjoni jew tal-adeżjoni, għandha ssir dikjarazzjoni minn Organizzazzjoni Reġjonali għall-Integrazzjoni Ekonomika li tispeċifika l-materji regolati minn dak il-Protokoll li fir-rigward tagħhom l-Istati Membri tagħha jkunu ddelegaw lil dik l-organizzazzjoni l-kompetenza.

               (10)

               Il-Komunità għamlet id-dikjarazzjoni meħtieġa dwar il-kompetenza tagħha fil-mument tal-iffirmar tal-Protokoll dwar il-Ferroviji. L-Unjoni għandha, madankollu, iġġedded dik id-dikjarazzjoni fil-mument tal-approvazzjoni tal-Protokoll dwar il-Ferroviji sabiex tikkorreġi żball fattwali u biex jittieħed kont tal-iżviluppi leġislattivi u tal-adeżjoni tar-Repubblika tal-Kroazja mal-Unjoni.

               (11)

               L-Artikoli VI, VIII, IX u X tal-Protokoll dwar il-Ferroviji japplikaw biss meta Stat Kontraenti jkun għamel dikjarazzjoni taħt l-Artikolu XXVII tal-Protokoll dwar il-Ferroviji u taħt il-kundizzjonijiet speċifikati minn dik id-dikjarazzjoni. Fil-mument tal-approvazzjoni tal-Protokoll dwar il-Ferroviji, l-Unjoni ma għandhiex tagħmel dikjarazzjoni taħt l-Artikolu XXVII(2) rigward l-applikazzjoni tal-Artikolu VIII u lanqas ma għandha tagħmel xi waħda mid-dikjarazzjonijiet taħt l-Artikolu XXVII(1) u (3). Il-kompetenza tal-Istati Membri fejn jidħlu r-regoli ta' liġi sostantiva fir-rigward tal-insolvenza mhijiex se tiġi milquta.

               (12)

               Ir-Renju Unit u l-Irlanda huma marbuta mir-Regolament (KE) Nru 44/2001, li għandu jiġi sostitwit mill-10 ta' Jannar 2015 mir-Regolament (UE) Nru 1215/2012, ir-Regolament (KE) Nru 1346/2000, ir-Regolament (KE) Nru 593/2008, id-Direttiva 2008/57/KE u r-Regolament (KE) Nru 881/2004, u għalhekk qed jieħdu sehem fl-adozzjoni u l-applikazzjoni ta' din id-Deċiżjoni.

               (13)

               F'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-adozzjoni ta' din id-Deċiżjoni u mhijiex marbuta biha jew soġġetta għall-applikazzjoni tagħha,

         ADOTTA DIN ID-DEĊIŻJONI:
   Artikolu 1
   Il-Protokoll għall-Konvenzjoni dwar il-Garanziji Internazzjonali fuq Tagħmir Mobbli għal Kwistjonijiet Speċifiċi tal-Vetturi Ferrovjarji, adottat fil-Lussemburgu fit-23 ta' Frar 2007, huwa b'dan approvat f'isem l-Unjoni Ewropea (8).
   Artikolu 2
   Il-President tal-Kunsill huwa b'dan awtorizzat sabiex jinnomina l-persuna jew persuni li jkollhom is-setgħa li jiddepożitaw, f'isem l-Unjoni, l-istrument ta' approvazzjoni previst fl-Artikolu XXI tal-Protokoll dwar il-Ferroviji (9).
   Artikolu 3
   Fil-mument tal-approvazzjoni tal-Protokoll dwar il-Ferroviji, l-Unjoni għandha tagħmel id-dikjarazzjoni li tinsab fl-Anness, skont l-Artikolu XXII(2) ta' dak il-Protokoll.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-4 ta' Diċembru 2014.

            Għall-Kunsill

            Il-President

         A. ORLANDO

      (1)  Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u r-rikonoxximent u eżekuzzjoni ta' sentenzi f'materji ċivili u kummerċjali (ĠU L 12, 16.1.2001, p. 1; Edizzjoni Speċjali bil-Malti: Kap 19, Vol 04, p. 42).

      (2)  Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar ġurisdizzjoni u r-rikonoxximent u eżekuzzjoni ta' sentenzi f'materji ċivili u kummerċjali (Tfassil mill-ġdid) (ĠU L 351, 20.12.2012, p. 1).

      (3)  Regolament tal-Kunsill (KE) Nru 1346/2000 tad-29 ta' Mejju 2000 dwar proċedimenti ta' falliment (ĠU L 160, 30.6.2000, p. 1; Edizzjoni Speċjali bil-Malti: Kap 19, Vol 01, p. 191).

      (4)  Regolament (KE) Nru 593/2008 tal-Parlament Ewropew u tal-Kunsill tas-17 ta' Ġunju 2008 dwar il-liġi applikabbli għall-obbligazzjonijiet kuntrattwali (Ruma I) (ĠU L 177, 4.7.2008, p. 6).

      (5)  Direttiva 2008/57/KE tal-Parlament Ewropew u tal-Kunsill tas-17 ta' Ġunju 2008 dwar l-interoperabbiltà tas-sistema ferrovjarja fil-Komunità (Tfassil mill-ġdid) (ĠU L 191, 18.7.2008, p. 1).

      (6)  Regolament (KE) Nru 881/2004 tal-Parlament Ewropew u tal-Kunsill tad-29 ta' April 2004 li jistabbilixxi Aġenzija Ewropea tal-Ferroviji (ir-Regolament tal-Aġenzija) (ĠU L 164, 30.4.2004, p. 1).

      (7)  Deċiżjoni tal-Kunsill 2009/940/KE tat-30 ta' Novembru 2009 dwar l-iffirmar mill-Komunità Ewropea tal-Protokoll għall-Konvenzjoni dwar il-Garanziji Internazzjonali fuq it-Tagħmir Mobbli li jirrigwarda Materji Speċifiċi għall-Vetturi Ferrovjarji, adottat fil-Lussemburgu fit-23 ta' Frar 2007 (ĠU L 331, 16.12.2009, p. 1).

      (8)  It-test tal-Protokoll dwar il-Ferroviji ġie ppubblikat fil-ĠU L 331, 16.12.2009, p. 5, flimkien mad-Deċiżjoni dwar l-iffirmar.

      (9)  Id-data tad-dħul fis-seħħ għall-Unjoni tal-Protokoll dwar il-Ferroviji ser tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.

      ANNESS
      Dikjarazzjoni li għandha ssir skont l-Artikolu XXII(2) dwar il-kompetenza tal-Unjoni Ewropea fir-rigward ta' materji regolati mill-Protokoll għall-Konvenzjoni dwar il-Garanziji Internazzjonali fuq Tagħmir Mobbli għal Kwistjonijiet Speċifiċi tal-Vetturi Ferrovjarji (il-“Protokoll dwar il-Ferroviji”), adottat fil-Lussemburgu fit-23 ta' Frar 2007, li fir-rigward tagħhom l-Istati Membri ttrasferixxew il-kompetenza tagħhom lill-Unjoni

                  1.

                  L-Artikolu XXII tal-Protokoll dwar il-Ferroviji jipprovdi li l-Organizzazzjonijiet Reġjonali għall-Integrazzjoni Ekonomika li huma ffurmati minn Stati Sovrani u li għandhom kompetenza fuq ċerti materji regolati minn dak il-Protokoll jistgħu jiffirmawh, jaċċettawh, japprovawh jew jaċċedu għalih bil-kondizzjoni li jagħmlu d-dikjarazzjoni msemmija fl-Artikolu XXII(2). L-Unjoni ddeċidiet li tapprova l-Protokoll dwar il-Ferroviji u għalhekk qed tagħmel dik id-dikjarazzjoni.

                  2.

                  L-Istati Membri tal-Unjoni Ewropea huma r-Renju tal-Belġju, ir-Repubblika tal-Bulgarija, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika tal-Estonja, l-Irlanda, ir-Repubblika Ellenika, ir-Renju ta' Spanja, ir-Repubblika Franċiża, ir-Repubblika tal-Kroazja, ir-Repubblika Taljana, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, l-Ungerija, ir-Repubblika ta' Malta, ir-Renju tal-Pajjiżi l-Baxxi, ir-Repubblika tal-Awstrija, ir-Repubblika tal-Polonja, ir-Repubblika Portugiża, ir-Rumanija, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju tal-Isvezja u r-Renju Unit tal-Gran Brittanja u tal-Irlanda ta' Fuq.

                  3.

                  Madanakollu, din id-dikjarazzjoni ma tapplikax għar-Renju tad-Danimarka, f'konformità mal-Artikoli 1 u 2 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea.

                  4.

                  Din id-dikjarazzjoni mhijiex applikabbli għat-territorji tal-Istati Membri li għalihom ma japplikax it-Trattat dwar il-Funzjonament tal-Unjoni Ewropea (ara l-Artikolu 355 ta' dak it-Trattat) u hija mingħajr preġudizzju għal dawk l-atti jew pożizzjonijiet li jistgħu jkunu adottati taħt il-Protokoll dwar il-Ferroviji mill-Istati Membri kkonċernati f'isem u fl-interessi ta' dawk it-territorji.

                  5.

                  L-Istati Membri tal-Unjoni Ewropea ttrasferixxew il-kompetenza lill-Unjoni fir-rigward ta' kwistjonijiet li jistgħu jolqtu jew jibdlu r-regoli tar-Regolament tal-Kunsill (KE) Nru 44/2001 (1), li għandu jinbidel mill-10 ta' Jannar 2015 bir-Regolament (UE) Nru 1215/2012 tal-Parlament Ewropew u tal-Kunsill (2), ir-Regolament tal-Kunsill (KE) Nru 1346/2000 (3), ir-Regolament (KE) Nru 593/2008 tal-Parlament Ewropew u tal-Kunsill (4), id-Direttiva 2008/57/KE tal-Parlament Ewropew u tal-Kunsill (5) u r-Regolament (KE) Nru 881/2004 tal-Parlament Ewropew u tal-Kunsill (6).

                  6.

                  Safejn hija kkonċernata s-sistema tan-numerazzjoni tal-vetturi, l-Unjoni, permezz tad-Deċiżjoni tal-Kummissjoni 2006/920/KE (7), emendata fl-14 ta' Novembru 2012 permezz tad-Deċiżjoni tal-Kummissjoni 2012/757/UE (8), adottat sistema ta' numerazzjoni li hija adegwata għall-iskop tal-identifikazzjoni ta' vetturi ferrovjarji kif imsemmija fl-Artikolu XIV tal-Protokoll dwar il-Ferroviji.
                  Barra minn hekk, safejn huwa kkonċernat l-iskambju ta' data bejn l-Istati Membri tal-Unjoni Ewropea u r-Reġistru Internazzjonali, l-Unjoni għamlet progress konsiderevoli permezz tad-Deċiżjoni 2007/756/KE (9), emendata fl-14 ta' Novembru 2012 permezz tad-Deċiżjoni 2012/757/UE. Taħt dik id-Deċiżjoni, l-Istati Membri tal-Unjoni Ewropea implimentaw Reġistri Nazzjonali tal-Vetturi, u għandha tiġi evitata d-duplikazzjoni tad-data fir-Reġistru Internazzjonali.

                  7.

                  L-Unjoni mhijiex qed tagħmel dikjarazzjoni taħt l-Artikolu XXVII(2) fir-rigward tal-applikazzjoni tal-Artikolu VIII, u lanqas ma hija qed tagħmel xi waħda mid-dikjarazzjonijiet taħt l-Artikolu XXVII(1) u (3). L-Istati Membri jżommu l-kompetenza tagħhom dwar ir-regoli ta' liġi sostantiva fejn tidħol l-insolvenza.

                  8.

                  L-eżerċizzju tal-kompetenza li l-Istati Membri għaddew lill-Unjoni taħt it-Trattat dwar l-Unjoni Ewropea u t-Trattat dwar il-Funzjonament tal-Unjoni Ewropea, huwa, minnu nnifsu, suġġett għal żvilupp kontinwu. Fil-qafas ta' dawk it-Trattati, l-istituzzjonijiet kompetenti jistgħu jieħdu deċiżjonijiet li jistabbilixxu l-limitu tal-kompetenza tal-Unjoni. Din tal-aħħar għaldaqstant tirriżerva d-dritt li temenda din id-Dikjarazzjoni skont il-każ, mingħajr ma dan ikun jikkostitwixxi prerekwiżit għall-eżerċizzju tal-kompetenza tagħha fir-rigward ta' kwistjonijiet rregolati mill-Protokoll dwar il-Ferroviji.

         (1)  Regolament tal-Kunsill (KE) Nru 44/2001 tat-22 ta' Diċembru 2000 dwar ġurisdizzjoni u r-rikonoxximent u eżekuzzjoni ta' sentenzi f'materji ċivili u kummerċjali (ĠU L 12, 16.1.2001, p. 1; Edizzjoni Speċjali bil-Malti: Kap 19 Vol 04, p. 42).

         (2)  Regolament (UE) Nru 1215/2012 tal-Parlament Ewropew u tal-Kunsill tat-12 ta' Diċembru 2012 dwar ġurisdizzjoni u r-rikonoxximent u eżekuzzjoni ta' sentenzi f'materji ċivili u kummerċjali (Tfassil mill-ġdid) (ĠU L 351, 20.12.2012, p. 1).

         (3)  Regolament tal-Kunsill (KE) Nru 1346/2000 tad-29 ta' Mejju 2000 dwar proċedimenti ta' falliment (ĠU L 160, 30.6.2000, p. 1; Edizzjoni Speċjali bil-Malti: Kap 19, Vol 01, p. 191).

         (4)  Regolament (KE) Nru 593/2008 tal-Parlament Ewropew u tal-Kunsill tas-17 ta' Ġunju 2008 dwar il-liġi applikabbli għall-obbligazzjonijiet kuntrattwali (Ruma I) (ĠU L 177, 4.7.2008, p. 6).

         (5)  Direttiva 2008/57/KE tal-Parlament Ewropew u tal-Kunsill tas-17 ta' Ġunju 2008 dwar l-interoperabbiltà tas-sistema ferrovjarja fil-Komunità (Tfassil mill-ġdid) (ĠU L 191, 18.7.2008, p. 1).

         (6)  Regolament (KE) Nru 881/2004 tal-Parlament Ewropew u tal-Kunsill tad-29 ta' April 2004 li jistabbilixxi Aġenzija Ewropea tal-Ferroviji (ir-Regolament tal-Aġenzija) (ĠU L 164, 30.4.2004, p. 1).

         (7)  Deċiżjoni tal-Kummissjoni 2006/920/KE tal-11 ta' Awwissu 2006 dwar l-ispeċifikazzjoni teknika ta' interoperabbiltà marbuta mas-sottosistema tal-operazzjoni tat-traffiku u l-ġestjoni trans-Ewropea tas-sistema konvenzjonali tal-ferroviji (ĠU L 359, 18.12.2006, p. 1).

         (8)  Deċiżjoni tal-Kummissjoni 2012/757/UE tal-14 ta' Novembru 2012 dwar l-ispeċifikazzjoni teknika għall-interoperabbiltà relatata mas-subsistema tal-operat u l-immaniġġar tat-traffiku tas-sistema ferrovjarja fl-Unjoni Ewropea u li temenda d-Deċiżjoni 2007/756/KE (ĠU L 345, 15.12.2012, p. 1).

         (9)  Deċiżjoni tal-Kummissjoni 2007/756/KE tad-9 ta' Novembru 2007 li tadotta speċifikazzjoni komuni tar-reġistru nazzjonali tal-vetturi prevista mill-Artikoli 14(4) u (5) tad-Direttivi 96/48/KE u 2001/16/KE (ĠU L 305, 23.11.2007, p. 30).


               22.9.2017

               MT

               Il-Ġurnal Uffiċjali tal-Unjoni Ewropea

               C 316/272

         P8_TA(2015)0295
   Mistoqsijiet għal tweġibiet bil-miktub (Interpretazzjoni tal-Artikolu 130 (3) tar-Regoli ta' Proċedura)
   Deċiżjoni tal-Parlament Ewropew tad-9 ta' Settembru 2015 dwar il-mistoqsijiet għal tweġibiet bil-miktub (Interpretazzjoni tal-Artikolu 130 (3) tar-Regoli ta' Proċedura) ((2015/2152(REG)))
   (2017/C 316/31)

      Il-Parlament Ewropew,

               —

               wara li kkunsidra l-ittra tal-4 ta' Settembru 2015 tal-President tal-Kumitat għall-Affarijiet Kostituzzjonali,

               —

               wara li kkunsidra l-Artikolu 226 tar-Regoli ta' Proċedura tiegħu,

               1.

               Jiddeċiedi li japplika l-interpretazzjoni li ġejja għall-Artikolu 130 (3) tar-Regoli ta' Proċedura tiegħu:
               “L-espressjoni ‘bħala eċċezzjoni’ għandha tiġi interpretata li tfisser li l-mistoqsija addizzjonali tikkonċerna kwistjoni ta' urġenza u li t-tressiq ta' dik il-mistoqsija ma jkunx jista' jistenna sax-xahar ta' wara. Barra minn hekk, in-numru ta' mistoqsijiet imressqa skont it-tieni subparagrafu tal-paragrafu 3 għandu jkun iżgħar min-norma ta' ħames mistoqsijiet fix-xahar.”

               2.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' tagħrif.


title: Deċiżjoni tal-Kunsill 2012/514/PESK tal- 24 ta’ Settembru 2012 li temenda u testendi d-Deċiżjoni 2010/576/PESK dwar il-missjoni tal-Pulizija tal-Unjoni Ewropea fil-qasam tar-riforma tas-settur tas-sigurtà (RSS) u r-relazzjoni tagħha mal-ġustizzja fir-Repubblika Demokratika tal-Kongo (EUPOL RD Congo)

text:
                  25.9.2012

                  MT

                  Il-Ġurnal Uffiċjali tal-Unjoni Ewropea

                  L 257/16

            DEĊIŻJONI TAL-KUNSILL 2012/514/PESK
      tal-24 ta’ Settembru 2012
      li temenda u testendi d-Deċiżjoni 2010/576/PESK dwar il-missjoni tal-Pulizija tal-Unjoni Ewropea fil-qasam tar-riforma tas-settur tas-sigurtà (RSS) u r-relazzjoni tagħha mal-ġustizzja fir-Repubblika Demokratika tal-Kongo (EUPOL RD Congo)
      IL-KUNSILL TAL-UNJONI EWROPEA,
      Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 42(4) u l-Artikolu 43(2) tiegħu,
      Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
      Billi:

                  (1)

                  Fit-23 ta' Settembru 2010, il-Kunsill adotta d-Deċiżjoni 2010/576/PESK dwar il-missjoni tal-Pulizija tal-Unjoni Ewropea fil-qasam tar-riforma tas-settur tas-sigurtà (RSS) u r-relazzjoni tagħha mal-ġustizzja fir-Repubblika Demokratika tal-Kongo (EUPOL RD Congo) (1), modifikata l-aħħar mid-Deċiżjoni 2011/537/PESK (2). Il-missjoni EUPOL RD Congo tiskadi fit-30 ta' Settembru 2012.

                  (2)

                  Fit-13 ta' Lulju 2012, il-Kumitat Politiku u ta' Sigurtà approva r-rakkomandazzjoni li l-EUPOL RD Congo tiġi estiża b'sena waħda, segwita minn fażi transizzjonali finali ta' tnax-il xahar bil-mira li jiġu ttrasferiti l-kompiti tagħha.

                  (3)

                  Il-missjoni EUPOL RD Congo għandha ghalhekk tiġi estiża sat-30 ta' Settembru 2013.

                  (4)

                  Huwa meħtieġ li jigi stabbilit l-ammont ta' referenza finanzjarja maħsub biex ikopri n-nefqa relatata mal-EUPOL RD Congo għall-perijodu bejn l-1 ta' Ottubru 2012 sat-30 ta' Settembru 2013.

                  (5)

                  Huwa meħtieġ ukoll li jiġu adattati ċerti dispożizzjonijiet dwar l-informazzjoni klassifikata tal-UE.

                  (6)

                  Il-missjoni EUPOL RD Congo ser titmexxa fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

            ADOTTA DIN ID-DEĊIŻJONI:
      Artikolu 1
      Id-Deċiżjoni 2010/576/PESK hija b'dan emendata kif ġej:

                  (1)

                  Il-paragrafu 1 tal-Artikolu 1 huwa sostitwit bit-test li ġej:
                  "1.   Il-missjoni tal-pulizija tal-Unjoni Ewropea mwettqa fil-qasam tar-riforma tas-settur tas-sigurtà (RSS) u r-relazzjoni tagħha mas-sistema tal-ġustizzja fir-Repubblika Demokratika tal-Kongo (minn hawn 'il-quddiem imsejħa "EUPOL RD Congo" jew "il-Missjoni"), stabbilita bl-Azzjoni Konġunta 2007/405/PESK, għandha tiġi estiża għall-perijodu mill-1 ta' Ottubru 2010 sat-30 ta' Settembru 2013.";

                  (2)

                  Il-paragrafu 1 tal-Artikolu 2 huwa sostitwit bit-test li ġej:
                  "1.   Għall-finijiet ta' titjib fil-maturità u fis-sostenibbilà tal-proċess ta' riforma tal-Pulizija Nazzjonali Kongoliża (PNK), l-EUPOL RD Congo għandha tassisti lill-awtoritajiet Kongoliżi fl-implimentazzjoni tal-Pjan ta' Azzjoni tal-Pulizija u fl-iżvilupp tal-linji gwida tal-Qafas Strateġiku. Il-Missjoni ser tikkontribwixxi għall-isforzi lokali u internazzjonali għar-rinforzi tal-kapaċitajiet tal-PNK. L-EUPOL RD Congo għandha tiffoka fuq attivitajiet u proġetti konkreti sabiex tissejjes l-azzjoni tagħha fil-livell strateġiku tal-proċess ta' riforma, fuq il-bini ta' kapaċitajiet u fuq it-tisħiħ tal-interazzjoni bejn il-PNK u s-sistema usa' tal-ġustizzja kriminali bil-għan ta' appoġġ aħjar għall-ġlieda kontra l-vjolenza sesswali u l-impunità. L-EUPOL RD Congo għandha taħdem b'koordinazzjoni mill-qrib ma' donaturi oħra tal-Unjoni, internazzjonali u bilaterali, bil-għan li tiġi evitata d-duplikazzjoni tal-isforzi.";

                  (3)

                  Il-paragrafu 3 tal-Artikolu 7 huwa sostitwit bit-test li ġej:
                  "3.   Il-persunal kollu għandu jirrispetta l-istandards operattivi minimi ta' sigurtà speċifiċi għall-Missjoni u l-pjan ta' sigurtà tal-Missjoni li jappoġġaw il-politika tal-Unjoni għas-sigurtà fuq il-post. Fir-rigward tal-protezzjoni ta' informazzjoni klassifikata tal-UE li l-persunal ikun fdat biha waqt li jwettaq dmirijietu, il-persunal kollu għandu jirrispetta l-prinċipji tas-sigurtà u l-istandards minimi stabbiliti bid-Deċiżjoni tal-Kunsill 2011/292/KE tad-31 ta' Marzu 2011 dwar ir-regoli ta' sigurta għall-protezzjoni tal-informazzjoni klassifikata tal-UE (*).

                     (*)  ĠU L 141, 27.5.2011, p. 17.";"

                  (4)

                  L-Artikolu 12 huwa sostitwit bit-test li ġej:
                  "Artikolu 12
                  Sigurtà
                  1.   Il-Kmandant Ċivili tal-Operazzjoni għandu jidderieġi l-ippjanar ta' miżuri tas-sigurtà tal-Kap tal-Missjoni u jiżgura l-implimentazzjoni korretta u effettiva tagħhom għall-EUPOL RD Congo f'konformità mal-Artikoli 5 u 9.
                  2.   Il-Kap tal-Missjoni għandu jkun responsabbli għas-sigurtà tal-Missjoni u sabiex jiżgura konformità mar-rekwiżiti minimi ta' sigurtà applikabbli għall-Missjoni, konformement mal-politika tal-Unjoni dwar is-sigurtà tal-persunal skjerat barra l-Unjoni f'kapaċità operattiva taħt it-Titolu V tat-TUE, u l-istrumenti ta' appoġġ tagħha.
                  3.   Il-Kap tal-Missjoni għandu jkun assistit minn Uffiċjal Għoli tas-Sigurtà tal-Missjoni (SMSO), li għandu jirrapporta lill-Kap tal-Missjoni u jżomm ukoll relazzjoni funzjonali mill-qrib mas-Servizz Ewropew għall-Azzjoni Esterna (SEAE).
                  4.   Il-persunal tal-EUPOL RD Congo għandu jingħata taħriġ obbligatorju ta' sigurtà qabel ma jibda dmirijietu, f'konformità mal-OPLAN. Hu għandu jingħata taħriġ regolari ta' aġġornament fuq il-post, organizzat mill-SMSO.
                  5.   Il-Kap tal-Missjoni għandu jiżgura l-protezzjoni tal-informazzjoni klassifikata tal-UE f’konformità mad-Deċiżjoni 2011/292/UE.";

                  (5)

                  Is-subparagrafu li ġej huwa miżjud fl-Artikolu 14(1):
                  “L-ammont ta' referenza finanzjarja maħsub biex ikopri n-nefqa relatata mal-missjoni għall-perjodu mill-1 ta' Ottubru 2012 sat-30 ta' Settembru 2013 għandu jkun ta' EUR 6 750 000.”;

                  (6)

                  L-Artikolu 16 huwa sostitwit bit-test li ġej:
                  "Artikolu 16
                  Rilaxx ta' informazzjoni klassifikata
                  1.   Ir-RGħ huwa b'dan awtorizzat jirrilaxxa lill-Istati terzi assoċjati ma' din id-Deċiżjoni, kif ikun il-każ u f'konformità mal-ħtiġijiet tal-Missjoni, informazzjoni klassifikata tal-UE sal-livell "CONFIDENTIEL UE / EU CONFIDENTIAL" iġġenerata għall-finijiet tal-Missjoni, f'konformità mad-Deċiżjoni 2011/292/UE.
                  2.   Ir-RGħ huwa b'dan awtorizzat ukoll jirrilaxxa lin-NU, f'konformità mal-ħtiġijiet operattivi tal-Missjoni, informazzjoni u dokumenti klassifikati tal-UE sal-livell "RESTREINT UE / EU RESTRICTED" iġġenerati għall-finijiet tal-Missjoni, f'konformità mad-Deċiżjoni 2011/292/UE. Għandhom jitfasslu arranġamenti għal dan il-għan bejn ir-RGħ u l-awtoritajiet kompetenti tan-NU.
                  3.   Fil-każ ta' ħtieġa operattiva speċifika u immedjata, ir-RGħ huwa b'dan awtorizzat ukoll jirrilaxxa lill-Istat ospitanti kwalunkwe informazzjoni u dokumenti klassifikati tal-UE sal-livell "RESTREINT UE / EU RESTRICTED" iġġenerati għall-finijiet tal-Missjoni, f'konformità mad-Deċiżjoni 2011/292/UE. L-arranġamenti bejn ir-RGħ u l-awtoritajiet kompetenti tal-Istat ospitanti għandhom jitfasslu għal dan il-għan.
                  4.   Ir-RGħ huwa b'dan awtorizzat jirrilaxxa lill-Istati terzi assoċjati ma' din id-Deċiżjoni kwalunkwe dokument mhux klassifikat tal-UE marbut mad-deliberazzjonijiet tal-Kunsill dwar il-Missjoni u li jkun kopert mill-obbligu ta' segretezza professjonali f'konformità mal-Artikolu 6(1) tar-Regoli ta' Proċedura tal-Kunsill (**).
                  5.   Ir-RGħ jista' jiddelega s-setgħat imsemmija fil-paragrafi 1 sa 4, kif ukoll il-kapaċità li jikkonkludi l-arranġamenti msemmija fil-paragrafi 2 u 3 lil persuni li jinsabu taħt l-awtorità tiegħu, lill-Kmandant tal-Operazzjonijiet Ċivili u/jew lill-Kap tal-Missjoni.

                     (**)  Id-Deċizjoni tal-Kunsill 2009/937/UE tal-1 ta’ Diċembru 2009 li tadotta r-Regoli ta’ Proċedura tal-Kunsill (ĠU L 325, 11.12.2009, p. 35).";"

                  (7)

                  Fl-Artikolu 18, it-tieni subparagrafu huwa sostitwit bit-test li ġej:
                  "Hija għandha tapplika mill-1 ta' Ottubru 2010 sat-30 ta' Settembru 2013.".

            Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, l-24 ta’ Settembru 2012.

               Għall-Kunsill

               Il-President

            A. D. MAVROYIANNIS

         (1)  ĠU L 254, 29.9.2010, p. 33.

         (2)  ĠU L 236, 13.9.2011, p. 8.


title: Deċiżjoni tal-Kunsill (PESK) 2017/1838 tal-10 ta' Ottubru 2017 li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea

text:
               11.10.2017

               MT

               Il-Ġurnal Uffiċjali tal-Unjoni Ewropea

               L 261/17

         DEĊIŻJONI TAL-KUNSILL (PESK) 2017/1838
   tal-10 ta' Ottubru 2017
   li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika tal-Poplu tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra d-Deċiżjoni tal-Kunsill (PESK) 2016/849 tas-27 ta' Mejju 2016 dwar miżuri restrittivi kontra r-Repubblika Demokratika tal-Poplu tal-Korea u li tħassar id-Deċiżjoni 2013/183/PESK (1),
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fis-27 ta' Mejju 2016, il-Kunsill adotta d-Deċiżjoni (PESK) 2016/849.

               (2)

               Fil-11 ta' Settembru 2017, il-Kunsill tas-Sigurtà tan-Nazzjonijiet Uniti (“KSNU”) adotta r-Riżoluzzjoni 2375 (2017) (“UNSCR 2375 (2017)”), li fiha jesprimi t-tħassib l-aktar serju kemm dwar it-test nukleari mir-Repubblika Demokratika tal-Poplu tal-Korea (“RDPK”) fit-2 ta' Settembru 2017 kif ukoll dwar il-periklu għall-paċi u l-istabbiltà tar-reġjun u lil hinn minnu minħabba l-attivitajiet nukleari u b'rabta mal-missili ballistiċi kontinwi tar-RDPK. Il-KSNU ddetermina wkoll li għadha teżisti theddida ċara għall-paċi u s-sigurtà internazzjonali.

               (3)

               Il-UNSCR 2375 (2017) testendi wkoll il-projbizzjoni fuq l-esportazzjoni u l-importazzjoni ta' ċerti prodotti lejn u mir-RDPK u r-restrizzjonijiet fuq l-investiment fir-RDPK.

               (4)

               Il-UNSCR 2375 (2017) tipprojbixxi wkoll il-ħruġ ta' awtorizzazzjonijiet ta' xogħol għaċ-ċittadini tar-RDPK fil-ġurisdizzjoni tal-Istati Membri.

               (5)

               Il-UNSCR 2375 (2017) tipprevedi wkoll interdizzjoni marittima msaħħa fuq il-bastimenti tal-merkanzija.

               (6)

               Hija meħtieġa azzjoni ulterjuri mill-Unjoni sabiex jiġu implimentati ċerti miżuri f'din id-Deċiżjoni.

               (7)

               Għaldaqstant jenħtieġ li d-Deċiżjoni (PESK) 2016/849 tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni (PESK) 2016/849 hija emendata kif ġej:

               (1)

               fl-Artikolu 1(1), il-punt (b) huwa sostitwit b'dan li ġej:

                           “(b)

                           l-oġġetti, il-materjali, it-tagħmir, il-prodotti u t-teknoloġija kollha kif determinati mill-Kunsill tas-Sigurtà tan-NU jew mill-Kumitat stabbilit bis-saħħa tal-paragrafu 12 tal-UNSCR 1718 (2006) (“il-Kumitat tas-Sanzjonijiet”) f'konformità mal-paragrafu 8(a)(ii) tal-UNSCR 1718 (2006), il-paragrafu 5(b) tal-UNSCR 2087 (2013), il-paragrafu 20 tal-UNSCR 2094 (2013), il-paragrafu 25 tal-UNSCR 2270 (2016) u l-paragrafu 4 tal-UNSCR 2375 (2017), li jistgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma' armi oħra ta' qerda massiva;”;

               (2)

               fl-Artikolu 1(1), il-punt (i) huwa sostitwit b'dan li ġej:

                           “(i)

                           kwalunkwe oġġett ieħor elenkat fil-lista ta' armi konvenzjonali b'użu doppju adottata mill-Kumitat tas-Sanzjonijiet bis-saħħa tal-paragrafu 7 tal-UNSCR 2321 (2016) u l-paragrafu 5 tal-UNSCR 2375 (2017).”;

               (3)

               jiddaħħal l-Artikolu li ġej:
               “Artikolu 6c
               1.   L-akkwist ta' tessuti (inkluż iżda mhux limitat għal materjali u prodotti tal-ħwejjeġ parzjalment jew totalment lesti) mir-RDPK minn ċittadini tal-Istati Membri, jew bl-użu tal-bastimenti jew ta' inġenji tal-ajru li jtajru l-bandiera tal-Istati Membri, għandu jkun ipprojbit, irrispettivament minn jekk dawn joriġinawx mit-territorju tar-RDPK.
               2.   Il-paragrafu 1 m'għandux japplika fejn il-Kumitat tas-Sanzjonijiet ikun ta l-approvazzjoni minn qabel skont il-każ.
               3.   L-Istati Membri jistgħu jippermettu l-importazzjonijiet ta' tessuti (inkluż iżda mhux limitat għal materjali u prodotti tal-ħwejjeġ parzjalment jew totalment lesti) li għalihom ġew iffinalizzati kuntratti bil-miktub qabel il-11 ta' Settembru 2017, sal-10 ta' Diċembru 2017, dment li l-Kumitat tas-Sanzjonijiet jiġi avżat sal-24 ta' Jannar 2018 bid-dettalji dwar dawk l-importazzjonijiet.”;

               (4)

               l-Artikolu 9 huwa sostitwit b'dan li ġej:
               “Artikolu 9
               1.   L-importazzjoni, ix-xiri jew it-trasferiment mir-RDPK ta' prodotti petrolifiċi għandhom ikunu pprojbiti.
               2.   Għandu jkun ipprojbit il-forniment, il-bejgħ jew it-trasferiment dirett jew indirett lejn ir-RDPK, miċ-ċittadini tal-Istati Membri jew mit-territorji tal-Istati Membri jew bl-użu tal-bastimenti jew tal-inġenji tal-ajru li jtajru l-bandiera tal-Istati Membri, u irrispettivament minn jekk dawn joriġinawx mit-territorji tagħhom, tal-prodotti petrolifiċi raffinati kollha.
               3.   Il-paragrafu 2 m'għandux japplika fir-rigward tal-forniment, il-bejgħ jew it-trasferiment dirett jew indirett lejn ir-RDPK, miċ-ċittadini tal-Istati Membri jew mit-territorji tal-Istati Membri jew bl-użu tal-bastimenti jew tal-inġenji tal-ajru li jtajru l-bandiera tal-Istati Membri, u irrispettivament minn jekk dawn joriġinawx mit-territorji tagħhom, tal-prodotti petrolifiċi raffinati kollha li jammontaw sa 500 000 bettija tul perijodu inizjali ta' tliet xhur li jibda fl-1 ta' Ottubru 2017 u li jispiċċa fil-31 ta' Diċembru 2017, u prodotti petrolifiċi raffinati li jammontaw sa 2 000 000 bettija fis-sena tul perijodu ta' 12-il xahar li jibda mill-1 ta' Jannar 2018 u kull sena wara dak, dment li:

                           (a)

                           l-Istat Membru għandu javża lill-Kumitat tas-Sanzjonijiet kull 30 jum bl-ammont ta' tali forniment, bejgħ jew trasferiment lejn ir-RDPK ta' prodotti petrolifiċi raffinati flimkien ma' informazzjoni dwar il-partijiet kollha fit-tranżazzjoni; u

                           (b)

                           il-forniment, il-bejgħ jew it-trasferiment ta' prodotti petrolifiċi raffinati ma jkun jinvolvi ebda individwu jew entità li tkun assoċjata mal-programmi nukleari jew ta' missili ballistiċi tar-RDPK jew attivitajiet oħra pprojbiti mill-UNSCRs 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) jew 2375 (2017), inkluż individwi jew entitajiet iddeżinjati, jew individwi jew entitajiet li jaġixxu f'isimhom jew taħt id-direzzjoni tagħhom, jew entitajiet li jkunu proprjetà tagħhom jew ikkontrollati, direttament jew indirettament, minnhom jew individwi jew entitajiet li jassistu fl-evażjoni tas-sanzjonijiet; u

                           (c)

                           il-forniment, il-bejgħ jew it-trasferiment ta' prodotti petrolifiċi raffinati jkun esklużivament għal finijiet ta' għajxien ta' ċittadini tar-RDPK u ma jkunx relatat mal-ġenerazzjoni ta' introjtu għall-programmi nukleari jew ta' missili ballistiċi tar-RDPK jew għal attivitajiet oħra pprojbiti mill-UNSCRs 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) jew 2375 (2017).

                     4.   L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti minn dan l-Artikolu.”;

               (5)

               jiddaħħal l-Artikolu li ġej:
               “Artikolu 9b
               1.   Il-forniment, il-bejgħ jew it-trasferiment lejn ir-RDPK minn Stat Membru fi kwalunkwe perijodu ta' 12-il xahar wara l-11 ta' Settembru 2017 ta' ammont ta' żejt mhux raffinat li jaqbeż l-ammont li l-Istat Membru jkun forna, bejgħ jew ittrasferixxa fil-perijodu ta' 12-il xahar qabel din id-data għandu jkun ipprojbit.
               2.   Il-paragrafu 1 m'għandux japplika fejn il-Kumitat tas-Sanzjonijiet ikun approva minn qabel skont il-każ li konsenja ta' żejt mhux raffinat tkun esklużivament għal finijiet ta' għajxien ta' ċittadini tar-RDPK u ma tkunx relatata mal-programmi nukleari jew ta' missili ballistiċi tar-RDPK jew ma' tkunx relatata ma' attivitajiet oħra pprojbiti mill-UNSCRs 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) jew 2375 (2017).
               3.   L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti minn dan l-Artikolu.”;

               (6)

               jiddaħħal l-Artikolu li ġej:
               “Artikolu 9c
               Il-forniment, il-bejgħ jew it-trasferiment dirett jew indirett lejn ir-RDPK, minn ċittadini tal-Istati Membri jew mit-territorji tal-Istati Membri, jew bl-użu tal-bastimenti jew tal-inġenji tal-ajru li jtajru l-bandiera tal-Istati Membri, tal-kondensati u l-gassijiet naturali likwifikati kollha għandu jkun ipprojbit, irrispettivament minn jekk joriġinawx mit-territorji tal-Istati Membri. L-Unjoni għandha tieħu l-miżuri meħtieġa sabiex tiddetermina l-oġġetti rilevanti li għandhom ikunu koperti minn dan l-Artikolu.”;

               (7)

               fl-Artikolu 11(2), il-punt (c) huwa sostitwit b'dan li ġej:

                           “(c)

                           il-ftuħ, manutenzjoni u l-operazzjoni tal-impriżi konġunti jew l-entitajiet kooperattivi kollha, kemm dawk ġodda kif ukoll dawk eżistenti, miċ-ċittadini tal-Istati Membri jew fit-territorji tal-Istati Membri ma' entitajiet jew individwi tar-RDPK, irrispettivament minn jekk jaġixxux għall-gvern tar-RDPK jew f'ismu;”;

               (8)

               fl-Artikolu 11, jiżdiedu l-paragrafi li ġejjin:
               “3.   Il-paragrafu 2, punt c, m'għandux japplika għall-impriżi konġunti jew l-entitajiet kooperattivi, b'mod partikolari dawk li huma proġetti infrastrutturali ta' servizzi pubbliċi mhux kummerċjali u li ma jiġġenerawx profitt, li ġew approvati mill-Kumitat tas-Sanzjonijiet minn qabel skont il-każ.
               4.   L-Istati Membri għandhom jagħlqu kwalunkwe impriża konġunta jew entità kooperattiva bħal din eżistenti sa mhux aktar tard mid-9 ta' Jannar 2018 jekk tali impriża konġunta jew entità kooperattiva ma tkunx ġiet approvata mill-Kumitat tas-Sanzjonijiet skont il-każ. L-Istati Membri għandhom jagħlqu wkoll kwalunkwe impriża konġunta jew entità kooperattiva bħal din eżistenti fi żmien 120 ġurnata wara li l-Kumitat tas-Sanzjonijiet ikun ċaħad talba għal approvazzjoni.”;

               (9)

               fl-Artikolu 16, il-paragrafu (3) huwa sostitwit b'dan li ġej:
               “(3)   L-Istati Membri għandhom jispezzjonaw il-bastimenti fl-ibħra internazzjonali, bil-kunsens tal-Istat tal-bandiera, jekk ikollhom informazzjoni li tipprovdi raġunijiet ġustifikati biex wieħed jemmen li l-merkanzija ta' tali bastimenti tinkludi oġġetti li l-forniment, il-bejgħ, it-trasferiment jew l-esportazzjoni tagħhom hija pprojbita taħt din id-Deċiżjoni.
               Jekk Stat Membru li jkun Stat tal-bandiera ma jagħtix kunsens għall-ispezzjoni fl-ibħra internazzjonali, huwa għandu jidderieġi l-bastiment biex jipproċedi għal port adatt u konvenjenti għall-ispezzjoni meħtieġa mill-awtoritajiet lokali skont il-paragrafu 18 tal-UNSCR 2270 (2016).
               Meta l-Istat tal-bandiera la jagħti kunsens għall-ispezzjonijiet fl-ibħra internazzjonali u lanqas jidderieġi lill-bastiment biex jipproċedi għal port adatt u konvenjenti għall-ispezzjoni meħtieġa, jew jekk il-bastiment jirrifjuta li jikkonforma mal-istruzzjonijiet tal-Istat tal-bandiera biex jippermetti l-ispezzjoni fl-ibħra internazzjonali jew biex jipproċedi għal tali port, l-Istati Membri għandhom jippreżentaw fil-pront rapport li jkun fih id-dettalji rilevanti fir-rigward tal-inċident, il-bastiment u l-Istat tal-bandiera lill-Kumitat tas-Sanzjonijiet.”;

               (10)

               l-Artikolu 16(6) huwa sostitwit b'dan li ġej:
               “6.   L-Istati Membri għandhom jieħdu l-miżuri meħtieġa biex jikkonfiskaw u jarmu, bħal bil-qerda, jew billi jagħmluhom inoperabbli jew li ma jistgħux jintużaw, jaħżnuhom, jew jittrasferuhom lejn Stat ieħor għajr l-Istat ta' oriġini jew ta' destinazzjoni għar-rimi, oġġetti li l-forniment, il-bejgħ, it-trasferiment jew l-esportazzjoni tagħhom huma pprojbiti mill-UNSCRs 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2371 (2017) jew 2375 (2017) li jiġu identifikati fi spezzjonijiet, b'mod li hu konsistenti mal-obbligi tagħhom taħt id-dritt internazzjonali applikabbli.”;

               (11)

               fl-Artikolu 16, jiżdied il-paragrafu li ġej:
               “9.   L-Istati Membri għandhom jipprojbixxu liċ-ċittadini tagħhom, il-persuni soġġetti għall-ġurisdizzjoni tagħhom, l-entitajiet inkorporati fit-territorji tagħhom jew soġġetti għall-ġurisdizzjoni tagħhom, u l-bastimenti li jtajru l-bandiera tagħhom, milli jiffaċilitaw jew jinvolvu ruħhom fi trasferimenti bejn vapuri lejn jew minn bastimenti li jtajru l-bandiera tar-RDPK ta' kwalunkwe prodott jew oġġett li jkun qed jiġi fornut, mibjugħ jew trasferit lejn jew mir-RDPK.”;

               (12)

               l-Artikolu 18a huwa sostitwit b'dan li ġej:
               “Artikolu 18a
               1.   Stat Membru li jkun Stat tal-bandiera ta' bastiment iddeżinjat mill-Kumitat tas-Sanzjonijiet għandu, jekk dan ikun speċifikat mill-Kumitat tas-Sanzjonijiet, ineħħi l-bandiera tiegħu mill-bastiment.
               2.   Stat Membru li jkun l-Istat tal-bandiera ta' bastiment iddeżinjat mill-Kumitat tas-Sanzjonijiet għandu, jekk dan ikun speċifikat mill-Kumitat tas-Sanzjonijiet, jidderieġi l-bastiment lejn port identifikat mill-Kumitat tas-Sanzjonijiet, f'koordinazzjoni mal-Istat tal-port.
               3.   Stat Membru li jkun l-Istat tal-bandiera ta' bastiment iddeżinjat mill-Kumitat tas-Sanzjonijiet għandu, jekk dan ikun speċifikat mill-Kumitat tas-Sanzjonijiet, ineħħi l-bastiment mir-reġistru immedjatament.
               4.   L-Istati Membri għandhom, jekk id-deżinjazzjoni mill-Kumitat tas-Sanzjonijiet tkun speċifikat hekk, jipprojbixxu milli bastiment jidħol fil-portijiet tagħhom, ħlief f'każ ta' emerġenza jew f'każ ta' ritorn fil-port ta' oriġini tiegħu, jew sakemm il-Kumitat tas-Sanzjonijiet ma jiddeterminax minn qabel li tali dħul ikun meħtieġ għal finijiet umanitarji jew għal kwalunkwe skop ieħor konsistenti mal-objettivi tal-UNSCRs 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) jew 2371 (2017).
               5.   L-Istati Membri għandhom, jekk id-deżinjazzjoni mill-Kumitat tas-Sanzjonijiet tkun speċifikat hekk, iwasslu biex bastiment jiġi soġġett għal iffriżar tal-assi.
               6.   L-Anness IV għandu jinkludi l-bastimenti msemmija fil-paragrafi 1 sa 5 ta' dan l-Artikolu ddeżinjati mill-Kumitat tas-Sanzjonijiet f'konformità mal-paragrafu 12 tal-UNSCR 2321 (2016), il-paragrafu 6 tal-UNSCR 2371 (2017) u l-paragrafi 6 u 8 tal-UNSCR 2375 (2017).”;

               (13)

               l-Artikolu 26a huwa sostitwit b'dan li ġej:
               “Artikolu 26a
               1.   L-Istati Membri m'għandhomx jipprovdu awtorizzazzjonijiet ta' xogħol liċ-ċittadini tar-RDPK fil-ġurisdizzjonijiet tagħhom b'rabta mal-ammissjoni fit-territorji tagħhom.
               2.   Il-paragrafu 1 m'għandux japplika fejn il-Kumitat tas-Sanzjonijiet japprova minn qabel skont il-każ li l-impjieg ta' ċittadini tar-RDPK fil-ġurisdizzjoni tal-Istat Membru jkun meħtieġ għall-għoti ta' għajnuna umanitarja, għad-denuklearizzazzjoni jew kwalunkwe għan ieħor konsistenti mal-objettivi tal-UNSCR 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) jew 2375 (2017).
               3.   Il-paragrafu 1 m'għandux japplika fir-rigward tal-awtorizzazzjonijiet ta' xogħol li għalihom ġew iffinalizzati kuntratti bil-miktub qabel il-11 ta' Settembru 2017.”;

               (14)

               L-Artikolu 32 huwa sostitwit b'dan li ġej:
               “Artikolu 32
               Ebda pretensjoni f'rabta ma' kwalunkwe kuntratt jew tranżazzjoni li t-twettiq tagħhom kien ġie affettwat, direttament jew indirettament, kompletament jew parzjalment, mill-miżuri imposti skont l-UNSCR 1718 (2006), 1874 (2009), 2087 (2013), 2094 (2013), 2270 (2016) jew 2375 (2017), inklużi miżuri tal-Unjoni jew ta' kwalunkwe Stat Membru skont, kif meħtieġ minn jew b'konnessjoni ma', l-implimentazzjoni tad-deċiżjonijiet rilevanti tal-Kunsill tas-Sigurtà tan-NU jew miżuri koperti minn din id-Deċiżjoni, inklużi pretensjonijiet għal indennizz jew kwalunkwe pretensjoni ta' dan it-tip, bħal pretensjoni għal kumpens jew pretensjoni koperta minn garanzija, b'mod partikolari pretensjoni għal estensjoni jew ħlas ta' bond, garanzija jew indennizz, b'mod partikolari garanzija finanzjarja jew indennizz finanzjarju, ta' kwalunkwe forma, ma għandha tiġi sodisfatta, jekk issir minn:

                           (a)

                           persuni jew entitajiet iddeżinjati elenkati fl-Annessi I, II jew III;

                           (b)

                           kwalunkwe persuna jew entità oħra fir-RDPK, inkluż il-Gvern tar-RDPK, il-korpi, korporazzjonijiet u aġenziji pubbliċi tiegħu; jew

                           (c)

                           kwalunkwe persuna jew entità li taġixxi permezz ta', jew f'isem, kwalunkwe waħda mill-persuni jew entitajiet imsemmija fil-punti (a) jew (b).”;

               (15)

               l-intestatura tal-Anness IV hija sostitwita b'dan li ġej:
               “Lista ta' bastimenti msemmija fl-Artikolu 18a(6)”;

               (16)

               l-Anness VI jitħassar.

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fil-Lussemburgu, l-10 ta' Ottubru 2017.

            Għall-Kunsill

            Il-President

         T. TÕNISTE

      (1)  ĠU L 141, 28.5.2016, p. 79.


title: Deċiżjoni tal-Kumitat Politiku u ta' Sigurtà (PESK) 2015/1496 tat-23 ta' Lulju 2015 li testendi l-mandat tal-Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) (EUAM UKRAINE/3/2015)

text:
               5.9.2015

               MT

               Il-Ġurnal Uffiċjali tal-Unjoni Ewropea

               L 233/7

         DEĊIŻJONI TAL-KUMITAT POLITIKU U TA' SIGURTÀ (PESK) 2015/1496
   tat-23 ta' Lulju 2015
   li testendi l-mandat tal-Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) (EUAM UKRAINE/3/2015)
   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2014/486/PESK tat-22 ta' Lulju 2014 dwar il-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) (1), u b'mod partikolari l-Artikolu 7(1) tagħha,
   Billi:

               (1)

               Skont id-Deċiżjoni 2014/486/PESK, il-Kumitat Politiku u ta' Sigurtà (KPS) huwa awtorizzat, f'konformità mal-Artikolu 38 tat-Trattat, jieħu d-deċiżjonijiet rilevanti dwar il-kontroll politiku u t-tmexxija strateġika tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine), inkluża d-deċiżjoni li jinħatar Kap tal-Missjoni.

               (2)

               Fl-24 ta' Lulju 2014, il-KPS adotta d-Deċiżjoni 2014/644/PESK (2) li taħtar lis-Sur Kálmán MIZSEI bħala Kap tal-Missjoni EUAM Ukraine mill-1 ta' Awwissu 2014 sal-31 ta' Lulju 2015.

               (3)

               Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà pproponiet li testendi l-ħatra tas-Sur Kálmán MIZSEI bħala Kap tal-Missjoni EUAM Ukraine mill-1 ta' Awwissu 2015 sat-30 ta' Novembru 2015,

         ADOTTA DIN ID-DEĊIŻJONI:
   Artikolu 1
   Il-mandat tas-Sur Kálmán Mizsei bħala Kap tal-Missjoni tal-Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine) huwa b'dan estiż sat-30 ta' Novembru 2015.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-23 ta' Lulju 2015.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 217, 23.7.2014, p. 42.

      (2)  Id-Deċiżjoni tal-Kumitat Politiku u ta' Sigurtà EUAM Ukraine 2014/644/PESK tal- 24 ta' Lulju 2014 dwar il-ħatra tal-Kap tal-Missjoni ta' Konsulenza tal-Unjoni Ewropea għar-Riforma tas-Settur tas-Sigurtà Ċivili fl-Ukraina (EUAM Ukraine/1/2014) (ĠU L 267, 6.9.2014, p. 6).


title: Id-Deċiżjoni tal-Kummissjoni tat-13 ta’ Jannar 1987 dwar il-lista ta’ l-istabbilimenti fil-Brażil approvati għall-għan ta’ importazzjoni ta’ prodotti tal-laħam fil-Komunità

text:
Avviż Legali Importanti

|

31987D0119

Official Journal L 049 , 18/02/1987 P. 0037 - 0038 Finnish special edition: Chapter 3 Volume 22 P. 0208  Swedish special edition: Chapter 3 Volume 22 P. 0208

		Id-Deċiżjoni tal-Kummissjonitat-13 ta’ Jannar 1987dwar il-lista ta’ l-istabbilimenti fil-Brażil approvati għall-għan ta’ importazzjoni ta’ prodotti tal-laħam fil-Komunità(87/119/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat id-Direttiva tal-Kunsill 77/99/KEE tal-21 ta’ Diċembru 1976 dwar il-problemi tas-saħħa li jaffettwaw kummerċ intra-Komunitarju fi prodotti tal-laħam [1], kif emendat l-aħħar bid-Direttiva 86/469/KEE [2], u partikolarment b’Artikolu 17(1) tiegħu,Billi, skond Artikolu 17(1) tad-Direttiva 77/99/KEE, iridu jitfasslu listi ta’ stabbilimenti f’pajjiżi terzi awtorizzati għall-esportazzjoni ta’ prodotti tal-laħam lejn il-Komunità; billi dawn l-istabbilimenti jridu jissodisfaw il-kondizzjonijiet preskritti fl-Anness tad-Direttiva msemmija;Billi l-Brażil bagħat lista ta’ l-istabbilimenti awtorizzati biex jesportaw prodotti tal-laħam lejn il-Komunità;Billi spezzjonijiet tal-Komunità fuq il-post urew li l-livelli ta’ iġjene ta’ xi wħud minn dawn l-istabbilimenti huma suffiċjenti; billi, għalhekk jistgħu jiddaħħlu f’lista inizjali, stabbilita skond Artikolu 17(1) msemmi, ta’ stabbilimenti li minnhom importazzjonijiet ta’ prodotti tal-laħam jistgħu jiġu awtorizzati;Billi l-każ ta’ stabbilimenti oħra proposti mill-Brażil irid jiġi eżaminat mill-ġdid fuq il-bażi ta’ tagħrif addizzjonali dwar l-istandards ta’ iġjene u l-kapaċità tagħhom li jadattaw malajr għall-ħtiġijiet tal-Komunità;Billi, sadattant u sabiex tiġi evitata xi interruzzjoni f’daqqa ta’ xejriet ta’ kummerċ eżistenti, dawn l-istabbilimenti jistgħu jiġu awtorizzati temporanjament biex ikomplu l-esportazzjonijiet tagħhom ta’ prodotti tal-laħam lejn dawk l-Istati Membri li huma preparati li jaċċettawhom;Billi jkun għalhekk meħtieġ li tiġi eżaminata mill-ġdid u, jekk ikun meħtieġ, tiġi emendata din id-Deċiżjoni fid-dawl ta’ miżuri meħuda għal dan il-għan u ta’ titjib li jkun sar;Billi din id-Deċiżjoni hija bbażata fuq ir-regoli eżistenti tal-Komunità applikabbli għal importazzjonijiet minn pajjiżi terzi; billi jkun għalhekk meħtieġ li tiġi eżaminata mill-ġdid din id-Deċiżjoni jekk ir-regoli msemmija qabel ikunu se jiġu modifikati;Billi, barra minn hekk, skond Artikolu 17(1) tad-Direttiva 77/99/KEE, id-dispożizzjonijiet applikati mod ieħor mill-Istati Membri li jikkonċernaw importazzjoni ta’ prodotti tal-laħam minn pajjiżi terzi jistgħu ma jkunux aktar favorevoli minn dawk li jirregolaw il-kummerċ intra-Komunitarju; billi, f’ dan ir-rigward, l-importazzjoni ta’ prodotti tal-laħam mill-istabbilimenti li jidhru fuq il-lista fl-Anness ma’ din id-Deċiżjoni tibqa’ suġġetta għal leġislazzjoni veterinarja oħra, partikolarment rigward ħtiġijiet ta’ saħħa ta’ l-annimal, u għad-dispożizzjonijiet ġenerali tat-Trattat;Billi l-miżuri previsti f’din id-Deċiżjoni jaqblu ma’ l-opinjoni tal-Kumitat Veterinarju Permanenti,ADOTTAT DIN ID-DEĊIŻJONI:Artikolu 11. L-Istati Membri jistgħu jawtorizzaw l-importazzjoni ta’ prodotti tal-laħam mill-Brażil biss mill-istabbilimenti elenkati fl-Anness.2. Madankollu, l-Istati Membri jistgħu ikomplu jawtorizzaw sal-15 ta’ Awissu 1987 importazzjonijiet ta’ prodotti tal-laħam li jiġu minn stabbilimenti li mhumiex elenkati fl-Anness imma li ġew approvati uffiċjalment u proposti mill-awtoritajiet Brażiljani mit-8 ta’ Mejju 1986, sakemm ma titteħidx deċiżjoni għall-kuntrarju qabel is-16 ta’ Awwissu 1987.Il-Kummissjoni għandha tibgħat il-lista ta’ dawn l-istabbilimenti lill-Istati Membri.3. Importazzjonijiet li jiġu mill-istabbilimenti msemmijin fil-paragrafu 1 għandhom jibqgħu suġġetti għad-dispożizzjonijiet veterinarji preskritti fi bnadi oħra, partikolarment rigward ħtiġijiet ta’ saħħa ta’ l-annimal.Artikolu 2Din id-Deċiżjoni għandha tapplika b’effett mill-15 ta’ Jannar 1987.Artikolu 3Din id-Deċiżjoni għandha tiġi riveduta u jekk ikun meħtieġ emendata qabel is-16 ta’ Awwissu 1987.Artikolu 4Din id-Deċiżjoni hija indirizzata lill-Istati Membri.Magħmul fi Brussel, fit-13 ta’ Jannar 1987.Għall-KummissjoniFrans AndriessenViċi-President[1] ĠU L 26, tal-31.1.1977, p. 85.[2] ĠU L 275, tas-26.9.1986, p. 36.--------------------------------------------------ANNESSLISTA TA’ STABBILIMENTINru ta' Approvazzjoni | Stabbiliment | Indirizz || |SIF | 7 | Swift Armour SA Indústria e Comércio | Santana do Livramento, Rio Grande do Sul |SIF | 10 | Frigorífico Bordon SA | São Paulo, São Paulo |SIF | 381 | Frigorífico Kaiowa SA | Guarulhos, São Paulo |SIF | 385 | Frigorífico Mouran SA | Andradina, São Paulo |SIF | 736 | Sola SA Indústrias Alimentícias | Tres Rios, Rio de Janeiro |SIF | 1676 | Swift Armour SA Indústria e Comércio | Uberlandia, Minas Gerais |SIF | 2015 | Sadia Oeste SA Indústria e Comércio | Varzea Grande, Mato Grosso |SIF | 2023 | Frigorífico Quatro Rios SA | Votuporanga, São Paulo |--------------------------------------------------


title: Deċiżjoni tal-Kunsill (UE, Euratom) 2016/1147 tat-12 ta' Lulju 2016 li taħtar membru, propost mir-Renju tal-Belġju, fil-Kumitat Ekonomiku u Soċjali Ewropew

text:
               14.7.2016

               MT

               Il-Ġurnal Uffiċjali tal-Unjoni Ewropea

               L 189/58

         DEĊIŻJONI TAL-KUNSILL (UE, Euratom) 2016/1147
   tat-12 ta' Lulju 2016
   li taħtar membru, propost mir-Renju tal-Belġju, fil-Kumitat Ekonomiku u Soċjali Ewropew
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 302 tiegħu,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu,
   Wara li kkunsidra l-proposta mill-Gvern Belġjan,
   Wara li kkunsidra l-opinjoni tal-Kummissjoni Ewropea,
   Billi:

               (1)

               Fit-18 ta' Settembru 2015 u fl-1 ta' Ottubru 2015, il-Kunsill adotta d-Deċiżjonijiet (UE, Euratom) 2015/1600 (1) u (UE, Euratom) 2015/1790 (2) li jaħtru l-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020.

               (2)

               Konsegwentement għal tmiem il-mandat tas-Sur Rudi THOMAES, sar vakanti siġġu ta' membru fil-Kumitat Ekonomiku u Soċjali Ewropew,

         ADOTTA DIN ID-DEĊIŻJONI:
   Artikolu 1
   Is-Sur Paul SOETE, Ancien Administrateur délégué d'AGORIA, huwa b'dan maħtur membru fil-Kumitat Ekonomiku u Soċjali Ewropew għall-bqija tal-mandat attwali, jiġifieri sal-20 ta' Settembru 2020.
   Artikolu 2
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, it-12 ta' Lulju 2016.

            Għall-Kunsill

            Il-President

         P. KAŽIMÍR

      (1)  Id-Deċiżjoni tal-Kunsill (UE, Euratom) 2015/1600 tat-18 ta' Settembru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 248, 24.9.2015, p. 53).

      (2)  Id-Deċiżjoni tal-Kunsill (UE, Euratom) 2015/1790 tal-1 ta' Ottubru 2015 li taħtar il-membri tal-Kumitat Ekonomiku u Soċjali Ewropew għall-perijodu mill-21 ta' Settembru 2015 sal-20 ta' Settembru 2020 (ĠU L 260, 7.10.2015, p. 23).


title: Id-Deċiżjoni Nru 147 ta' l-10 ta' Ottubru 1990 li tikkonċerna l-applikazzjoni ta' l-Artikolu 76 tar-Regolament (KEE) Nru 1408/71

text:
Avviż Legali Importanti

|

31991D0425

Official Journal L 235 , 23/08/1991 P. 0021 - 0027 Finnish special edition: Chapter 5 Volume 5 P. 0091  Swedish special edition: Chapter 5 Volume 5 P. 0091

		Id-Deċiżjoni Nru 147ta' l-10 ta' Ottubru 1990li tikkonċerna l-applikazzjoni ta' l-Artikolu 76 tar-Regolament (KEE) Nru 1408/71(91/425/KEE)IL-KUMMISSJONI AMMINISTRATTIVA TAL-KOMUNITAJIET EWROPEJ DWAR IS-SIGURTÀ SOĊJALI GĦALL-ĦADDIEMA LI JMORRU JAĦAMU PAJJIZ IEĦOR,Wara li kkunsidrat l-Artikolu 81(a) tar-Regolament tal-Kunsill (KEE) Nru 1408/71 ta' l-14 ta' Ġunju 1971 dwar l-applikazzjoni ta' skemi ta' sigurtà soċjali għal persuni impjegati, persuni li jaħdmu għal rashom u għall-membri tal-familji taghhom li jkunu qed jiċċaqilqu fi ħdan il-Komunità, li taħtu hija responsabbli li tittratta l-kwistjonijiet amministrattivi kollha jew il-kwistjonijiet ta' interpretazzjoni li joħorġu mid-dispożizzjonijiet tar-Regolament (KEE) Nru 1408/71 u r-Regolamenti sussegwenti,Wara li kkunsidrat l-Artikolu 2(1) tar-Regolament tal-Kunsill (KEE) Nru 574/72 tal-21 ta' Marzu 1972, li taħtu huwa d-dmir tal-Kummissjoni Amministrattiva li tfassal mudelli ta' ċertifikati, dikjarazzjonijiet iċċertifikati, dikjarazzjonijiet, applikazzjonijiet u dokumenti oħra neċessarji għall-applikazzjoni tar-Regolamenti,Wara li kkunsidrat ir-Regolament tal-Kunsill (KEE) Nru 3427/89 tat-30 ta' Ottubru 1989 li jemenda b'mod partikolari, l-Artikolu 76 tar-Regolament (KEE) Nru 1408/71,Billi l-Artikolu 76 issa jipprovdi, fil-paragrafu 1, illi fil-każ ta' akkumulazzjoni ta' drittijiet ta' benefiċċji tal-familja taħt il-liġi ta' l-Istat kompetenti u taħt l-Istat ta' residenza tal-membri tal-familja, l-ammont ipprovdut mil-liġi ta' l-Istat kompetenti għandu jiġi sospiż sakemm jilħaq l-ammont ipprovdut mil-liġi ta' l-Istat ta' residenza tal-membri tal-familja, u fil-paragrafu 2 illi jekk applikazzjoni għall-benefiċċji ma ssirx fl-Istat ta' residenza, l-istituzzjoni kompetenti ta' l-Istat l-ieħor tista' tapplika d-dispożizzjonijiet tal-paragrafu 1 bħallikieku l-benefiċċji jkunu ingħataw fl-ewwel Stat;Billi huwa għalhekk neċessarju li tiġi definita l-proċedura ta' l-implimentazzjoni ta' l-imsemmi Artikolu fir-rigward ta' l-informazzjoni li għandha tiġi pprovduta mill-istituzzjoni tal-post ta' residenza ta' l-istituzzjoni kompetenti għall-iskopijiet ta' l-imsemmija sospensjoni, fir-rigward tal-paragun bejn l-ammonti pprovduti miż-żewġ liġijiet konċernati, u fir-rigward tad-determinazzjoni taż-żieda tad-differenza li jista' jkun ikollha titħallas mill-istituzzjoni kompetenti;Billi huwa neċessarju għal dan l-iskop li jitfassal mudell emendat tal-formola E 411;Billi l-lingwa li fiha l-formoli għandhom jinħarġu ġiet deċiża mir-Rakkomandazzjoni Nru 15 tal-Kummissjoni Amministrattiva,Billi, finalment, huwa neċessarju li tiġi speċifikata r-rata tal-kambju ta' valuti li għandha tintuża għall-iskop ta' l-imsemmi paragun,IDDEĊIDIET KIF ĠEJ:1. (a) Jekk l-istituzzjoni kompetenti ma jkollhiex għad-disposizzjoni tagħha informazzjoni li turi li xi xogħol (jew attività trattata bl-istess mod fis-sens tad-Deċiżjoni Nru 119) li tagħti intitolament għall-benefiċċji tal-familja tkun qed tiġi segwita fl-Istat ta' residenza tal-membri tal-familja, dik l-istituzzjoni għandha tħallas il-benefiċċji tal-familja fl-intier tagħhom.(b) Fil-każ ta' dubju, jew fejn hemm iċ-ċertezza li xi xogħol (jew attività trattata bl-istess mod fis-sens tad-Deċiżjoni Nru 119) li jintitola għal benefiċċji tal-familja ikun qed jiġi segwit fl-Istat ta' residenza tal-membri tal-familja, l-istituzzjoni kompetenti tista' tissospendi l-pagament ta' benefiċċji tal-familja. Din għandha imbagħad immedjatament issaqsi lill-istituzzjoni tal-post ta' residenza tal-membri tal-familja għal informazzjoni rigward id-dritt għal benefiċċji tal-familja fl-Istat ta' residenza tal-membri tal-familja, skond il-mudell emendat tal-formola E 411 riprodotta hawn taħt.L-awtoritajiet kompetenti ta' l-Istati Membri għandhom iqiegħdu din il-formola għad-dispożizzjoni ta' l-istituzzjonijiet kompetenti kkonċernati. Din il-formola għandha tkun disponibbli fil-lingwi uffiċjali tal-Komunità u għandha tiġi stabbilita b'tali mod li l-verżjonijiet lingwistiċi differenti jkunu jistgħu jiġu sovrapposti b'tali mod illi jkun possibbli għall-persuna kkonċernata li tirċievi l-formola stampata fil-lingwa tagħha.(ċ) L-istituzzjoni kompetenti għandha imbagħad tibgħat il-formola E 411 kull sena lill-istituzzjoni tal-post ta' residenza tal-membri tal-familja. Din l-aħħar istituzzjoni għandha tirritorna l-formola lill-istituzzjoni kompetenti fi żmien tliet xhur minn meta tkun irċevietha.(d) Ma' l-irċevuta ta' l-informazzjoni fornita mill-istituzzjoni tal-post ta' residenza, l-istituzzjoni kompetenti għandha għal kull membru tal-familja tagħmel paragun bejn l-ammont ta' benefiċċji tal-familja pprovduti mil-liġi ta' l-Istat ta' residenza tal-membri tal-familja (indikati fl-informazzjoni ċċertifikata mill-istituzzjoni tal-post ta' residenza) u l-ammont ta' benefiċċji tal-familja pprovduti mil-liġi li hija tamministra.(e) Wara li tagħmel il-paragun, l-istituzzjoni kompetenti għandha, meta approprjat, tipprovdi suppliment għall-benefiċċji pprovduti mil-liġi ta' l-Istat Membru ta' residenza tal-membri tal-familja, daqs id-differenza bejn l-ammont ta' benefiċċju pprovdut mill-imsemmija liġi u l-ammont ta' benefiċċju dovut taħt il-liġi ta' l-Istat kompetenti.L-ammont tas-suppliment għandu għall-ewwel darba jkun determinat mhux aktar tard minn tnax-il xahar wara l-akkwist tad-dritt għall-benefiċċji fl-Istat Membru ta' residenza tal-membri tal-familja u fl-Istat kompetenti. Is-suppliment għandu sussegwentement jiġi determinat mill-inqas kull tnax-il xahar.Jekk l-ebda benefiċċju ma jiġi pprovdut, taħt il-liġi li l-istituzzjoni kompetenti tamministra, għall-istess membru tal-familja jew jekk l-ammont li għalih dik il-liġi tagħmel dispożizzjoni jkun anqas minn dak ċertifikat mill-istituzzjoni tal-post ta' residenza tal-membri tal-familja, l-istituzzjoni kompetenti m' għandhiex tipprovdi suppliment.Meta l-benefiċċji jkunu pprovduti, taħt il-liġi tagħha għall-istess membru tal-familja u meta l-ammont tagħhom ikun ogħla minn dak ċertifikat mill-istituzzjoni tal-post ta' residenza tal-membri tal-familja, din għandha tħallas iż-żieda daqs id-differenza bejn iż-żewġ ammonti.Jekk huma dovuti benefiċċji taħt il-liġi li tamministra l-istituzzjoni kompetenti filwaqt illi l-ebda benefiċċju ma jkun provdut mil-liġi ta' l-Istat ta' residenza għall-istess membru tal-familja, l-istituzzjoni msemmija għandha tipprovdi dawn il-benefiċċji fl-intier tagħhom.L-istituzzjoni kompetenti tista' takkumula somom dovuti bħala suppliment għall-familja sħiħa qabel ma tipprovdi l-imsemmija somom lill-persuni kkonċernati.(f) Pagament bil-quddiem tas-suppliment tad-differenza jista' jiġi pprovdut mill-istituzzjoni kompetenti. F'dan il-każ, jekk ikun jidher wara dan li l-ammont tal-pagament bil-quddiem jaqbeż l-ammont dovut, l-istituzzjoni kompetenti għandha tirregola kif ikun approprjat billi tnaqqas l-ammont imħallas żejjed mis-suppliment li hija tipprovdi lill-persuna kkonċernata għall-perjodu ta' wara.(g) Fil-każ li l-ebda talba għal benefiċċji tal-familja ma tkun saret fl-Istat jew residenza tal-membri tal-familja u jekk l-informazzjoni għad-dispożizzjoni ta' l-istituzzjoni tal-post ta' residenza ma tippermettilhiex li tindika l-ammont ta' benefiċċji tal-familja li kieku kellhom ikunu dovuti kieku tkun saret it -talba, l-istituzzjoni msemmija għandha tibgħat lill-istituzzjoni kompetenti l-iskala ġenerali tar-rati pprovduti mil-liġi li hija tamministra li tkun fis-seħħ għall-perjodu jew perjodi kkonċernati.2. Sabiex isir il-paragun bejn iż-żewġ ammonti, l-istituzzjoni kompetenti għandha taqleb fil-valuta tagħha l-ammont ta' benefiċċji tal-familja pprovduti mill-liġi ta' l-Istat jew residenza tal-membri jew tal-familja, bl-użu tar-rata ta' kambju msemmija fl-Artikolu 107(1) tar-Regolament (KEE) Nru 574/72. Ir-rata tal-kambju li għandha tiġi applikata għandha tkun dik tal-ġurnata meta jkun qed isir il-paragun.3. Din id-Deċiżjoni għandha tapplika mill-ewwel ġurnata tax-xahar ta' wara l-pubblikazzjoni fil-Ġurnal Uffiċjali tal-Komunitajiet Ewropej.Il-President tal-Kummissjoni AmministrattivaM. T. Ferraro--------------------------------------------------+++++ TIFF ++++++++++ TIFF ++++++++++ TIFF +++++--------------------------------------------------


title: Deċiżjoni (UE) 2016/1041 tal-Bank Ċentrali Ewropew tat-22 ta' Ġunju 2016 dwar l-eliġibbiltà ta' strumenti ta' dejn negozjabbli maħruġa jew iggarantiti bis-sħiħ mir-Repubblika Ellenika u li tħassar id-Deċiżjoni (UE) 2015/300 (BĊE/2016/18)

text:
               28.6.2016

               MT

               Il-Ġurnal Uffiċjali tal-Unjoni Ewropea

               L 169/14

         DEĊIŻJONI (UE) 2016/1041 TAL-BANK ĊENTRALI EWROPEW
   tat-22 ta' Ġunju 2016
   dwar l-eliġibbiltà ta' strumenti ta' dejn negozjabbli maħruġa jew iggarantiti bis-sħiħ mir-Repubblika Ellenika u li tħassar id-Deċiżjoni (UE) 2015/300 (BĊE/2016/18)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel inċiż tal-Artikolu 127(2) tiegħu,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-ewwel inċiż tal-Artikolu 3.1, l-Artikolu 12.1, l-Artikolu 18 u t-tieni inċiż tal-Artikolu 34.1 tiegħu,
   Wara li kkunsidra l-Linja Gwida (UE) 2015/510 tal-Bank Ċentrali Ewropew tad-19 ta' Diċembru 2014 dwar l-implimentazzjoni tal-qafas tal-politika monetarja tal-Eurosistema (BĊE/2014/60) (1) (Linja Gwida dwar Dokumentazzjoni Ġenerali), u b'mod partikolari l-Artikolu 1(4), Titoli I, II, IV, V, VI u VIII tal-Parti Erbgħa, u Parti Sitta tagħha,
   Wara li kkunsidra l-Linja Gwida BĊE/2014/31 tad-9 ta' Lulju 2014 dwar miżuri temporanji addizzjonali fir-rigward ta' operazzjonijiet ta' rifinanzjament tal-Eurosistema u l-eliġibbiltà tal-kollateral u li temenda l-Linja Gwida BĊE/2007/9 (2), u b'mod partikolari l-Artikolu 1(3) u l-Artikolu 8 tagħha,
   Wara li kkunsidra d-Deċiżjoni (UE) 2015/774 tal-Bank Ċentrali Ewropew tal-4 ta' Marzu 2015 dwar programm ta' xiri ta' assi ta' swieq sekondarji mis-settur pubbliku (BĊE/2015/10) (3), u b'mod partikolari l-Artikolu 3(2) tagħha,
   Billi:

               (1)

               Skont l-Artikolu 18.1 tal-Istatut tas-Sistema Ewropea tal-Banek Ċentrali u tal-Bank Ċentrali Ewropew, il-Bank Ċentrali Ewropew (BĊE) u l-banek ċentrali nazzjonali tal-Istati Membri li l-munita tagħhom hija l-euro jistgħu jwettqu operazzjonijiet ta' kreditu ma' istituzzjonijiet ta' kreditu u parteċipanti oħra fis-suq, bis-self ikun ibbażat fuq kollateral xieraq.

               (2)

               Il-kriterji standard u r-rekwiżiti minimi għal limiti tal-kwalità tal-kreditu li jiddeterminaw l-eliġibbiltà ta' assi negozjabbli bħala kollateral għall-finijiet ta' operazzjonijiet tal-politika monetarja tal-Eurosistema huma stabbiliti fil-Linja Gwida (UE) 2015/510 (BĊE/2014/60) u b'mod partikolari fl-Artikolu 59 u fil-Parti Erbgħa, Titolu II tagħha.

               (3)

               Skont l-Artikolu 1(4) tal-Linja Gwida (UE) 2015/510 (BĊE/2014/60), il-Kunsill Governattiv jista', f'kull ħin, jibdel l-istrumenti, ir-rekwiżiti, il-kriterji u l-proċeduri għall-implimentazzjoni ta' operazzjonijiet tal-politika monetarja tal-Eurosistema. Skont l-Artikolu 59(6) tal-Linja Gwida (UE) 2015/510 (BĊE/2014/60), l-Eurosistema tirriżerva d-dritt li tiddetermina jekk ħarġa, emittent, debitur jew garanti jissodisfax ir-rekwiżiti tal-kwalità tal-kreditu tal-Eurosistema fuq il-bażi ta' kull informazzjoni li l-Eurosistema tista' tikkunsidra bħala rilevanti biex tiżgura protezzjoni adegwata ta' riskju tal-Eurosistema.

               (4)

               L-Artikolu 8(2) tal-Linja Gwida BĊE/2014/31 jipprovdi li l-limiti tal-kwalità tal-kreditu tal-Eurosistema ma japplikawx għal strumenti ta' dejn negozjabbli maħruġa jew iggarantiti bis-sħiħ mill-gvernijiet ċentrali ta' Stati Membri li l-munita tagħhom hija l-euro taħt programm tal-Unjoni Ewropea/Fond Monetarju Internazzjonali, sakemm il-Kunsill Governattiv ma jiddeċidix illi l-Istat Membru rispettiv ma jikkonformax mal-kundizzjonijiet tal-appoġġ finanzjarju u/jew tal-programm makroekonomiku.

               (5)

               Fi Frar 2015, il-Kunsill Governattiv ikkonkluda li ma kienx possibbli li wieħed jassumi li hemm konklużjoni b'suċċess tar-rieżami tal-programm ta' assistenza finanzjarja tal-Unjoni Ewropea/Fond Monetarju Internazzjonali għar-Repubblika Ellenika li kien għaddej dak iż-żmien. Għaldaqstant, id-Deċiżjoni (UE) 2015/300 tal-Bank Ċentrali Ewropew (BĊE/2015/6) (4) ipprovdiet li r-Repubblika Ellenika m'għandhiex iktar tkun ikkunsidrata li hija f'konformità mal-programm tal-Unjoni Ewropea/Fond Monetarju Internazzjonali għall-finijiet tal-Artikolu 6(1) u l-Artikolu 8 tal-Linja Gwida BĊE/2014/31 u li l-limiti tal-kwalità tal-kreditu tal-Eurosistema għandhom japplikaw fir-rigward tal-istrumenti ta' dejn negozjabbli jew iggarantiti bis-sħiħ mir-Repubblika Ellenika. Fid-19 ta' Awwissu 2015, wara li skada l-programm Faċilità Ewropea ta' Stabbiltà Finanzjarja (EFSF) għall-appoġġ finanzjarju tal-Greċja, il-Bord tal-Gvernaturi tal-Mekkaniżmu Ewropew ta' Stabbiltà (ESM) approva programm ta' assistenza finanzjarja ta' tliet snin għall-Greċja.

               (6)

               L-ewwel porzjon taħt il-programm ESM ġdid tħallas ladarba l-miżuri meħtieġa kollha ttieħdu u l-istadji ewelnin tħarsu li appoġġaw l-istabbilizzazzjoni gradwali tal-ekonomija Griega u ppermettew ir-rikapitalizazzjoni tas-sistema bankarja Griega sal-aħħar tal-2015. Mat-tlestija tal-azzjonijiet ta' qabel miftiehma taħt il-programm għall-ewwel rieżami, il-Bord tad-Diretturi tal-ESM approva fis-17 ta' Ġunju 2016 il-ħlas tal-ewwel parti tat-tieni porzjon tal-programm. L-ewwel rieżami tal-programm ESM b'hekk ġie konkluż b'suċċess.

               (7)

               Il-Kunsill Governattiv ivvaluta l-effetti tal-programm ESM ġdid għall-Greċja, l-implimentazzjoni kkontinwata tiegħu u l-impenn muri mill-awtoritajiet Griegi sabiex dan il-programm jiġi implimentat bi sħiħ.

               (8)

               Fuq il-bażi tal-valutazzjoni msemmija iktar 'il fuq, il-Kunsill Governattiv jikkunsidra illi r-Repubblika Ellenika hija konformi mal-kundizzjonalità tal-programm u ddeċieda li jerġa' jagħmel eliġibbli l-istrumenti ta' dejn negozjabbli maħruġa jew iġgarantiti bis-sħiħ mir-Repubblika Ellenika għall-operazzjonijiet tal-politika monetarja tal-Eurosistema. Għalhekk, id-Deċiżjoni (UE) 2015/300 (BĊE/2015/6) għandha titħassar.

               (9)

               Fid-dawl tal-kundizzjonijiet speċifiċi tas-suq u tar-riskju tal-kreditu għal strumenti ta' dejn negozjabbli maħruġa jew iggarantiti bi sħiħ mir-Repubblika Ellenika, il-Kunsill Governattiv iddeċieda li jirrivedi l-iskeda ta' tnaqqis impost applikabbli għal dawk l-istrumenti bis-saħħa tal-Artikolu 8(3) tal-Linja Gwida BĊE/2014/31.

               (10)

               Fuq il-passi tal-deliberazzjonijiet tal-Kunsill Governattiv tal-passat, xiri potenzjali ta' strumenti ta' dejn negozjabbli maħruġa jew iggarantiti mir-Repubblika Ellenika fil-programm ta' xiri ta' assi tas-settur pubbliku tas-swieq sekondarji (PSPP) se jiġi eżaminat fi stadju ulterjuri, wara li jitqies il-progress fl-analiżi u t-tisħiħ tas-sostenibbiltà tad-dejn pubbliku tal-Greċja u kunsiderazzjonijiet tal-ġestjoni tar-riskju oħra,

         ADOTTA DIN ID-DEĊIŻJONI:
   Artikolu 1
   Eliġibbiltà ta' strumenti ta' dejn negozjabbli maħruġa jew iggarantiti bis-sħiħ mir-Repubblika Ellenika
   1.   Ir-Repubblika Ellenika għandha tiġi kkunsidrata li tikkonforma mal-programm tal-Unjoni Ewropea/Fond Monetarju Internazzjonali.
   2.   Ir-rekwiżiti minimi tal-Eurosistema għal limiti minimi tal-kwalità tal-kreditu, kif stabbiliti fil-Linja Gwida (UE) 2015/510 (BĊE/2014/60) u b'mod partikolari l-Artikolu 59 u fil-Parti Erbgħa tagħha, m'għandhomx japplikaw għal strumenti ta' dejn negozjabbli maħruġa jew iggarantiti bis-sħiħ mir-Repubblika Ellenika.
   Artikolu 2
   Skeda ta' tnaqqis impost applikabbli għal strumenti ta' dejn negozjabbli maħruġa jew iggarantiti għal kollox mir-Repubblika Ellenika
   Strumenti ta' dejn negozjabbli maħruġa jew iggarantiti bis-sħiħ mir-Repubblika Ellenika huma suġġetti għat-telf impost speċifiku stipulat fl-Anness ta' din id-Deċiżjoni.
   Artikolu 3
   Xiri PSPP
   Xiri ta' titoli ta' dejn negozjabbli maħruġa jew iggarantiti bis-sħiħ mill-gvern ċentrali tar-Repubblika Ellenika bis-saħħa tad-Deċiżjoni (UE) 2015/774 (BĊE/2015/10) għandu jsir — skont l-Artikolu 5(3) ta' dik id-Deċiżjoni u fil-limiti li għandhom jiġu ffissati mill-Kunsill Governattiv skont dik — wara valutazzjoni pożittiva mill-Kunsill Governattiv tal-progress li sar fl-analiżi u t-tisħiħ tas-sostenibbiltà tad-debitu pubbliku Grieg u kunsiderazzjonijiet oħrajn tal-ġestjoni tar-riskju.
   Artikolu 4
   Revoka
   Id-Deċiżjoni (UE) 2015/300 (BĊE/2015/6) hija b'dan imħassra:
   Artikolu 5
   Dispożizzjonijiet finali
   1.   Din id-Deċiżjoni għandha tidħol fis-seħħ fid-29 ta' Ġunju 2016.
   2.   F'każ ta' xi diskrepanza bejn din id-Deċiżjoni u d-Deċiżjoni (UE) 2015/774 (BĊE/2015/10) jew il-Linja Gwida (UE) 2015/510 (BĊE/2014/60) u l-Linja Gwida BĊE/2014/31, kif implimentati fil-livell nazzjonali mill-banek ċentrali nazzjonali tal-Istati Membri li l-munita tagħhom hija l-euro, din id-Deċiżjoni għandha tipprevali.

      Magħmul fi Frankfurt am Main, it-22 ta' Ġunju 2016.

            Il-President tal-BĊE

         Mario DRAGHI

      (1)  ĠU L 91, 2.4.2015, p. 3.

      (2)  ĠU L 240, 13.8.2014, p. 28.

      (3)  ĠU L 121, 14.5.2015, p. 20.

      (4)  Id-Deċiżjoni (UE) 2015/300 tal-Bank Ċentrali Ewropew tal-10 ta' Frar 2015 dwar l-eliġibbiltà ta' strumenti ta' dejn negozjabbli maħruġa jew iggarantiti bis-sħiħ mir-Repubblika Ellenika (BĊE/2015/6) (ĠU L 53, 25.2.2015, p. 29).

      ANNESS

         SKEDA TA' TNAQQIS IMPOST APPLIKABBLI GĦAL STRUMENTI TA' DEJN NEGOZJABBLI MAĦRUĠA JEW IGGARANTITI GĦAL KOLLOX MIR-REPUBBLIKA ELLENIKA

                  Bonds tal-Gvern

                  Maturità reżidwa (snin)

                  Telf impost għal kupuni fissi u floaters

                  Telf impost għal kupun żero

                  0-1

                  15,0

                  15,0

                  1-3

                  33,0

                  35,5

                  3-5

                  45,0

                  48,5

                  5-7

                  54,0

                  58,5

                  7-10

                  56,0

                  62,0

                  > 10

                  57,0

                  71,0

                  Bonds tal-bank iggarantiti mill-Gvern u bonds ta' korporazzjonijiet mhux finanzjarji iggarantiti mill-gvern

                  Medda ta' maturità

                  Telf impost għal kupuni fissi u floaters

                  Telf impost għal kupun żero

                  0-1

                  23,0

                  23,0

                  1-3

                  42,5

                  45,0

                  3-5

                  55,5

                  59,0

                  5-7

                  64,5

                  69,5

                  7-10

                  67,0

                  72,5

                  > 10

                  67,5

                  81,0


title: Deċiżjoni tal-Kummissjoni tas-27 ta’ Ottubru 2016 li tissostitwixxi Membru tal-Grupp tal-Partijiet Interessati tal-Pjattaforma REFIT

text:
               4.11.2016

               MT

               Il-Ġurnal Uffiċjali tal-Unjoni Ewropea

               C 405/4

         DEĊIŻJONI TAL-KUMMISSJONI
   tas-27 ta’ Ottubru 2016
   li tissostitwixxi Membru tal-Grupp tal-Partijiet Interessati tal-Pjattaforma REFIT
   (2016/C 405/04)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni C(2015)3261 finali tad-19 ta’ Mejju 2015 li tistabbilixxi l-Pjattaforma REFIT, u b’mod partikolari l-Artikolu 4 tagħha,
   Billi:

               (1)

               Id-Deċiżjoni tal-Kummissjoni C(2015) 3261 finali li tistabbilixxi l-Pjattaforma REFIT (minn issa ‘l quddiem “il-pjattaforma”) tipprovdi fl-Artikolu 4 tagħha li l-pjattaforma se tkun magħmula minn “Grupp tal-gvernijiet” u “Grupp ta’ Partijiet Interessati” u li l-Grupp tal-Partijiet Interessati għandu jikkonsisti minn mhux aktar minn 20 espert, tnejn minnhom li jirrappreżentaw lill-Kumitat Ekonomiku u Soċjali Ewropew u lill-Kumitat tar-Reġjuni u l-bqija minn negozji, inkluż mill-SMEs, u mis-sħab soċjali u organizzazzjonijiet tas-soċjetà ċivili li għandhom esperjenza diretta fl-applikazzjoni tal-leġiżlazzjoni tal-Unjoni. L-esperti fil-grupp tal-partijiet interessati għandhom jinħatru fil-kapaċità personali tagħhom jew biex jirrappreżentaw interess komuni kondiviż minn numru ta’ partijiet interessati.

               (2)

               Din id-Deċiżjoni fl-Artikolu 4.4 tistipula li l-Kummissjoni, fuq proposta tal-Ewwel Viċi President tal-Kummissjoni, għandha taħtar il-membri tal-Grupp tal-Partijiet Interessati magħżula minn applikanti li għandhom esperjenza diretta fl-applikazzjoni tal-leġiżlazzjoni tal-Unjoni, li jkunu wieġbu għas-sejħa għall-applikazzjonijiet. Il-ħatriet għandhom jiżguraw, sa fejn possibbli, rappreżentazzjoni bilanċjata tad-diversi setturi, interessi u reġjuni tal-Unjoni u tas-sess. L-Artikolu 4.5 tad-Deċiżjoni jistipula li l-Membri għandhom jinħatru sal-31 ta’ Ottubru 2019. Skont l-Artikolu 4.6 tad-Deċiżjoni, il-Membri li jirriżenjaw jistgħu jiġu sostitwiti għall-bqija tal-mandat tagħhom.

               (3)

               Id-Deċiżjoni tal-Kummissjoni C(2015) 9063 finali tas-16 ta’ Diċembru 2015 li taħtar lill-Membri tal-Grupp tal-Partijiet Interessati tal-Pjattaforma REFIT (1) tistipula li jekk xi Membru tal-Grupp tal-Partijiet Interessati jieqaf milli jkun Membru matul il-mandat tal-Pjattaforma, l-Ewwel Viċi-President jista’ jinnomina sostitut mil-lista inizjali ta’ kandidati li wieġbu għas-sejħa għal espressjonijiet ta’ interess biex wieħed isir Membru tal-grupp tal-Partijiet Interessati.

               (4)

               Wara r-riżenja tas-Sur Linas Lasiauskas bħala Membru tal-Grupp tal-Partijiet Interessati fit-23 ta’ Ġunju 2016, l-Ewwel Viċi President tal-Kummissjoni nnomina lis-Sur Paolo Falcioni biex jieħu post is-Sur Lasiauskas għall-bqija taż-żmien tal-kariga tiegħu.

         IDDEĊIDIET KIF ĠEJ:
   Artikolu Uniku
   Is-Sur Paolo Falcioni huwa maħtur Membru tal-Grupp tal-Partijiet Interessati tal-Pjattaforma REFIT sal-31 ta’ Ottubru 2019 (ara l-Anness ta’ din id-Deċiżjoni).

      Magħmul fi Brussell, is-27 ta’ Ottubru 2016.

            Għall-Kummissjoni

         Frans TIMMERMANS

            L-Ewwel Viċi President

      (1)  ĠU C 425, 18.12.2015, p. 8.

      ANNESS

                  Isem

                  Nazzjonalità

                  Jirrappreżentaw interess komuni kondiviż mill-partijiet interessati f’qasam ta’ politika partikolari

                  Impjegatur attwali

                  Is-Sur Paolo Falcioni

                  IT

                  IVA

                  Kunsill Ewropew għall-Kostruzzjoni ta’ Apparat Domestiku